b"\n_START_ARTICLE_\nPharamond Blanchard\n_START_SECTION_\nBiografia\n_START_PARAGRAPH_\nEl 1819 va iniciar la seva formaci\xc3\xb3 art\xc3\xadstica en l'\xc3\x89cole Nationale Sup\xc3\xa9rieure des Beaux-Arts de Par\xc3\xads i al taller de pintor Antoine-Jean Gros i del gravador Charles-Abraham Chasselat. El 1826 va viatjar a Espanya, on sota la protecci\xc3\xb3 de l'Infanta Llu\xc3\xafsa Ferranda d'Espanya, germana de la reina Elisabet II i esposa del Duc de Montpensier, va participar en la decoraci\xc3\xb3 del Palau de San Telmo a Sevilla i la resid\xc3\xa8ncia de l'Infanta a Sanl\xc3\xbacar de Barrameda (Cadis). M\xc3\xa9s endavant va treballar durant un temps com a il\xc2\xb7lustrador per al llibre Viaje pintoresco a Espa\xc3\xb1a, Portugal y la costa de \xc3\x81frica del Bar\xc3\xb3 Isidore-Justin-S\xc3\xa9verin Taylor._NEWLINE_El 31 d'agost de 1838 va partir cap a M\xc3\xa8xic acompanyant Francesc d'Orleans, Pr\xc3\xadncep de Joinville, fill del rei de Fran\xc3\xa7a i artista aficionat, per participar en la Primera Intervenci\xc3\xb3 Francesa a M\xc3\xa8xic que es coneix com a \xc2\xabGuerra dels Pastissos\xc2\xbb, dirigida per l'almirall franc\xc3\xa8s Charles Baudin (1784-1854). Despr\xc3\xa9s de realitzar una escala a Cadis, va arribar a la ciutat de Veracruz que va capitular poc despr\xc3\xa9s._NEWLINE_L'any 1852 va realitzar un nou viatge on va visitar El Caire, Beirut, Atenes i Constantinoble; va publicar un llibre sobre les seves experi\xc3\xa8ncies al llarg del recorregut el 1855."